Paralimpiese Spele: Uitslae, vandag se aksieNatalie du Toit het gisteraand Suid-Afrika se eerste goue medalje by die Paralimpiese Spele in Londen gewen. Du Toit het die 100m-vlinderslag vir vroue (klas S9) in ŉ tyd van 1:09:30 gewen. Kevin Paul het vierde geëindig in die 200m-wisselslag vir mans (klas SM10) nadat hy vroeër die oggend die tweede vinnigste tyd aangeteken het in die uitdunne. In fietsry het Jaco Nel in die algehele 11de plek geëindig in die 1km-tydtoets (klas C2). Suid-Afrika se ander fietsryer Roxy Burns het sesde geëindig in die enkelagtereenvolging oor 3 000 m (klas C4). In Perdry het Wendy Moller 13de gekom, Anthony Dawson 15de en Marion Milne 10de. Suid-Afrika se mans rolstoel-basketbalspan het met 93-39 teen die wêreldkampioen Australië vasgeval. Suid-Afrikaners vandag in aksie: 10:00 – Phillipa Johnson – Perdry 10:30 – Sandra Khumalo – Roei 11:12 – Chenelle van Zyl – Diskus 11:18 – Kevin Paul – Swem 11:24 – Shireen Sapiro – Swem 11:38 – Emily Gray – Swem 11:41 – Natalie du Toit – Swem 11:46 – Hendri Herbst – Swem 11:58 – Renentte Bloem – Swem 12:00 – Jaco Nel – Fietsry 12:30 – Charles Bouwer – Swem 12:40 – Fanie van der Merwe – Atletiek 200m 13:13 – Anrune Liebenberg – Atletiek 200m 16:15 – Suid-Afrika se mans rolstoel-basketbalspan 21:37 – Teboho Mokgalagadi – Atletiek 100m 22:42 – Jonathan Ntutu – Atletiek 100m